Document ID: /roh_data/filtered/fineweb-2-filterrobots_roh.jsonl.gz/28407

Cun ir a la partenza la sonda a Gstaad vul Andrin Beeli salvar la schanza da sa qualifitgar per il campiunadi mundial da mountainbike l’entschatta october a Leogang en l’Austria.
Per mai n’èsi betg chapaivel ch’ils organisaturs da questas cursas n’han betg chattà ina meglra schliaziun che da fixar quellas la medema fin d’emna.
I fetschia dentant schon mal da stuair persequitar il Swiss Epic mo a l’ur, di Andrin Beeli. Era perquai che la cursa maina puspè tras il Grischun. E gist l’emprima etappa a Laax fiss stada sia etappa da chasa, in’etappa sin trutgs nua ch’el enconuscha quasi mintga crap e mintga ragisch.
La proxima schanza da sa participar al Swiss Epic ha Andrin Beeli gia l’onn proxim. Questa cursa d’etappas resta fin il 2023 en il Grischun.